danish-foundation-models/faroese-dynaword huggingface dataset:
Ingun Christensen
Ingun Christensen (fødd í 1968) er føroyskur rithøvundur uppvaksin í Hósvík í einum tveymálsligum heimi við føroyskari mammu og donskum pápa. Hon er útbúgvin korrespondentur í enskum/týskum og BA/ED í enskum. Áhugin at skriva hevur altíð verið har og sæst aftur í slag av útbúgving og arbeiði, sum hevur fevnt um nógv skrivligt arbeiði, hóast tað meira hevur verið innan tað fakliga.

Sum barn/ung dámdi henni sera væl at skriva, gjørdi sína fyrstu yrking sum tólv ára gomul og setti lag til. Hesi seinastu árini er hon so av álvara farin í gongd við at skriva og dámar ótrúliga væl at sameina hugflog og orðaspæl í kreativari skriving. Fyrstu ferð hon fekk nakað á prent var í blaðnum Kvinna í 2009, har hon skrivaði yrkingina Trælabundin.




 * 2015 Rani II - Vár og vónir (Barnabók)
 * 2014 Rani I - Ein nýggj byrjan (Barnabók)
 * 2013 Eiturkoppaprinsessan (Barnabók
 * 2010 Garðvættrarnir gera uppreistur  (Barnabók v/fløgu)


 * 2014 Ein lítil dukka í reyðum morgunskóm (Mín Jólabók 2014)
 * 2013 Jóladunnan (Mín Jólabók 2013)


 * 2009 Trælabundin (Kvinna)


 * BFL
Stjórnin hjá Aksel V. Johannesen
Stjórnin hjá Aksel V. Johannesen er Føroya Landsstýri frá 15. september 2015 við Aksel V. Johannesen sum løgmanni. Samgonguskjalið varð undirskrivað 14. september 2015 millum tríggir flokkar: Javnaðarflokkurin, Tjóðveldi og Framsókn.
Nethalp mál
Nethalp er eitt mál í Vanuatu. Umleið 340 fólk tala málið.
Maii mál
Maii er eitt mál í Vanuatu. Umleið 180 fólk tala málið.
Lemerig mál
Lemerig er eitt mál í Vanuatu. Umleið 2 fólk tala málið.
Djóni Nolsøe Joensen
Djóni Nolsøe Joensen (føddur 21. august 1972 ) er ein føroyskur námsfrøðingur og politikari (JF).

Hann er sonur Annu Nolsøe Joensen og Arna Weihe Joensen og uppvaksin á Glyvrum. Hann er giftur við Maritu Andrasardóttir og eigur trýggjar døtur.

Hann er dagligur leiðari á Frítíðarskúlanum í Hoyvík.

Hann stillaði upp til Løgtingsvalið 2015 uttan at verða valdur, men 17. september tók hann sæti á tingi, sum avloysari fyri Henrik Old, ið gjørdist samferðslumálaráðharri í stjórnini hjá Aksel V. Johannesen.


 * 2015- Limur í nevndini, ið hevur eftirlit við varhaldsfangum
 * 2015- Limur í Trivnaðarnevndini
Samferðslumálaráðharrar í Føroyum
Samferðslumálaráðið
Pauli Trond Petersen
Pauli Trond Petersen (føddur 4. februar 1974 í Tórshavn) er ein føroyskur vinnulívsmaður og politikari fyri Tjóðveldi, fyrr var hann limur í Fólkaflokkinum.

Hann er útbúgvin marknaðarøkonom, hevur bankaútbúgving og er útbúgvin vinnuráðgevi. Hann arbeiddi sum skrivstovufulltrúði á Toll-og Skattstovu Føroya frá 2001-2003 . Síðan var hann stjóri á Dalásmolt 2003-2004 og síðan starvaðist hann sum vinnnuráðgevi í Eik Banka 2004-2008. Eftir tað var hann í starvi sum fíggjarstjóri á Vest Pack 2008-2010. Hann hevur undirvíst í alibúskapi á Fiskivinnuskúlanum í Vestmanna frá 2006-2009. Síðan 2010 hevur hann starvast sum sølu- og marknaðarleiðari í Føroya Lívtrygging (LÍV). Pauli er giftur við Barbaru Brattaberg úr Vági. Tey eiga tríggjar synir, tann elsti, Torstein Brattaberg, er kendur innan rógving.

Hann hevur verið býráðslimur í Vestmanna síðan 1. januar 2005 og borgarstjóri síðan 1. januar 2013. Hann var formaður í havnanevndini og mentanarnevndini 2005–2008 og í teknisku nevnd frá 2009–2012. Í 2011 møtti hann nakrar ferðir sum varamaður á Føroya Løgtingi fyri Fólkaflokkin. Eftir at borgarliga stjórnin hjá Kaj Leo Johannesen kom til valdið í 2011 og hevði stýrt eina tíð, valdi Torstein at fara út flokkinum. Í 2015 stillaði hann upp til bæði fólkatingsvalið og løgtingsvalið fyri Tjóðveldi. Hann varð ikki valdur á ting, men eftir at flokkur hansara kom í landsstýri, tók hann sæti á tingi fyri Kristinu Háfoss.
Funafuti
Funafuti er ein atoll í Tuvalu. Atollin hevur 6 194 íbúgvar (2012). Høvuðsstaðurin í Tuvalu liggur her og meira enn helvtin av íbúgvunum á Tuvalu búgva í Funafuti.


 * Amatuku
 * Avalau
 * Falaoigo
 * Fale Fatu (ella Falefatu)
 * Fatato
 * Fongafale
 * Fuafatu
 * Fuagea
 * Fualefeke (ella Fualifeke)
 * Fualopa
 * Funafala
 * Funamanu
 * Luamotu
 * Mateika
 * Motugie


 * Motuloa
 * Mulitefala
 * Papa Elise (ella Funangongo)
 * Pukasavilivili
 * Te Afuafou
 * Te Afualiku
 * Tefala
 * Telele
 * Tengako (í Fongafale)
 * Tengasu
 * Tepuka
 * Tepuka Vili Vili
 * Tutanga
 * Vasafua
Nanumea
Nanumea er ein atoll í Tuvalu. Atollin hevur 664 íbúgvar (2002).
Nui
Nui er ein atoll í Tuvalu. Atollin hevur 548 íbúgvar (2002).
Nukufetau
Nukufetau er ein atoll í Tuvalu. Atollin hevur 586 íbúgvar (2002).
Nukulaelae
Nukulaelae er ein atoll í Tuvalu. Atollin hevur 393 íbúgvar (2002).
Vaitupu
Vaitupu er ein atoll í Tuvalu. Atollin hevur 1 591 íbúgvar (2002).
Nanumanga
Nanumanga er ein oyggj í Tuvalu. Oyggin hevur 589 íbúgvar (2002).
Niulakita
Niulakita er ein oyggj í Tuvalu. Oyggin hevur 35 íbúgvar (2002).
Niutao
Niutao er ein oyggj í Tuvalu. Oyggin hevur 663 íbúgvar (2002). Søgnin sigur, at oyggin varð fólkað í 12. ella 13. øld, tá fólk fluttu higar av Samoa.
Svenska krónan
Svenska krónan (SEK ella kr.), svenskt svensk krona, er mynteind í Svøríki.

Svenskar galdandi myntir eru í hesum útgávum:
 * 1 kr
 * 5 kr
 * 10 kr

Svenskir galdandi peningaseðlar eru í hesum útgávum:
 * 20 kr
 * 50 kr
 * 100 kr
 * 500 kr
 * 1000 kr


 * Føroyska krónan
 * Danska krónan




 * riksbank.com
Estiska krónan
Estiska krónan (EEK ella kr.), estiskt Eesti kroon, var mynteind í Estlandi, áðrenn Estland í 2011 í staðin fór at nýta evruna sum gjaldoyra.
Thomas Hylland Eriksen
Thomas Hylland Eriksen (føddur 6. februar 1962) er norskur antropologur.


 * Thomas Hylland Eriksen
Lewica Razem
Partia Razem, Razem, er ein vinstrahallur, sosialdemokratiskur, politiskur flokkur í Póllandi. Hann varð stovnaður hin 16. mai 2015.


 * Heimasíða
Rundu
Rundu er ein býur í Namibia. Býurin hevur 63 430 íbúgvar (2011). Býurin er høvuðsbýur í Kavango.
Opuwo
Opuwo er høvuðsstaður í Kunene landslutinum í útnyrðingspartinum av Namibia. Býurin hevur 7 657 íbúgvar (2011).
Mariental
Mariental er ein býur í Hardap í Namibia. Býurin hevur 12 478 íbúgvar (2011). Býurin varð bygdur í 1894 og er høvuðsstaður í Hardap landslutinum miðskeiðis í Namibia.
Belgiska Kongo
Belgiska Kongo (Franskt: Congo Belge, Hollendskt: Belgisch-Congo) var eitt belgiskt hjáland í miðafrika frá 1908 til 1960. Landið er nú partur av Fólkaræðiliga Lýðveldinum Kongo.
ISO 639
ISO 639 er ein millumtjóða standardur frá ISO yvir stuttar kortur fyri nøvn á málum.

Á almennu ISO heimasíðuni finnast seks bólkar av standard-kotum:
ISO 639-1
ISO 639-1 eru kotur við tveimum bókstavum fyri mál, ið eru samtykt í ISO 639-1.
Baltasar Kormákur
Baltasar Kormákur Samper (føddur 27. februar 1966), betri kendur sum Baltasar Kormákur, er ein íslendskur sjónleikari, filmsframleiðari og filmsleikstjóri. Hann er kendur fyri filmar sínar 101 Reykjavík, Mýrin (bygd á bókina av sama navni eftir Arnald Indriðason), Hafið og Everest. Hann hevur vunnið fleiri virðislønir fyri filmar sínar. Harímillum 7 Eddu-virðislønir, ið er tann íslendska film- og sjónvarpsvirðislønin og heiðurin sum "Best international filmmaker of the year" í Las Vegas í 2015. Baltasar er sonur spanska listmálaran Baltasar Samper.


 * 101 Reykjavík (2000)
 * Hafið (2002)
 * A Little Trip to Heaven (2005)
 * Mýrin (2006)
 * Brúðguminn (2008)
 * Inhale (2010)
 * Contraband (2012)
 * Djúpið (2012)
 * 2 Guns (2013)
 * The Missionary (2013)
 * Everest (2015)
 * Reykjavik (2015/2016)


 * Veggfóður: Erótísk ástarsaga (1992) sum Lass
 * Agnes (1995) sum Natan
 * Djöflaeyjan (1996) sum Baddi
 * Drumadísir (1996) sum Gunnar
 * Englar Alheimsins (2000) sum Óli
 * 101 Reykjavík (2000) sum Þröstur
 * No Such Thing (2001) sum Dr. Artaud
 * Regína (2001) sum Ivan
 * Me and Morrison (2001) sum Askildsen
 * Stormviðri (2003) sum Einar
 * Reykjavík-Rotterdam (2008) sum Kristófer
Nón (tónleikaútgáva)
Nón er fyrsta tónleikaútgávan hjá Døgg Nónsgjógv í fullari longd, hon hevur áður útgivið stakløgum, t.d. Tú Tók Mína Hond, ið varð kosin Ársins poppsangur á Faroese Music Awards 2014. Nón kom út í oktober 2015 og hevur 8 sangir. Nón er útgivin sum fløga av plátufelagnum Tutl og er eisini útgivin á iTunes. Tveir av sangunum, ið eru á útgávuni, hevur Døgg útgivið fyrr sum stakløg, talan er um Tú Tók Mína Hond og Tú Ert Hjá Mær.

Uni Arge eigur orð og lag til sangin Túsundtals Ár, har ið pápi Døgg, ið doyði fyri 11 ár áðrenn fløgan hjá Døgg kom út, spælir guitar. Døgg segði í sendingini Brunsj hjá Kringvarpinum hin 9. oktober 2015, at pápi hennara ofta spældi og sang sangin hjá Una Arge, og at ein upptøka varð gjørd, har ið pápi hennara, Birgir Nónsgjógv, spældi guitar. Fløgan er ognað pápanum, Birgir Nónsgjógv. Jens L. Thomsen hevur upptikið, ljóðblandað og framleitt fløguna. Matt Colton á Alchemy Mastering í London hevur mastrað fløguna. Afturat Døgg eru systir hennare Drós Reinert Joensen, Hans Jacob Kollslíð, Allan Tausen, Jens L. Thomsen og Marius Ziska við á fløguni.

Døgg greiddi frá í útvarpssendingini Brunsj, at lagið til sangin Tú Og Eg hevði hon gjørt í felag við Hans Jacob Kollslíð, har hon hevði gjørt ogð og lag til niðurlagið, og hann hevði gjørt orð og lag til versini. Sangurin Ongi orð er skrivaður av Hans Jacob Kollslíð (orð) og Marius Ziska (lag). Døgg og Marius syngja duett saman. Blá tár er ein yrking, ið Døgg yrkti, tá ið hon var 16 ára gomul og er um sor.


 * 1) Tú Tók Mína Hond (2:36)
 * 2) Tú Og Eg (2:26)
 * 3) Mánin (2:59)
 * 4) Ringrásin (2:04)
 * 5) Blá Tár (4:14)
 * 6) Ongi Orð (3:04)
 * 7) Tú Ert Hjá Mær (3:08)
 * 8) Túsundtals Ár (4:23)
Regin Jacobsen
Regin Jacobsen (føddur 27. januar í 1966) er núverandi stjóri á føroysku alifyritøkuni Bakkafrost, eftir at hann tók yvir frá pápanum, Hans Jacobsen, eisini nevndur Hans á Bakka. Í Føroyum vóru fyri fyrstu ferð milliardingar skrásettir í september 2014, tá ið Regin Jacobsen, stjóri á Bakkafrost, og mamma hansara, Oddvør Jacobsen, áttu partabrøv, sum tilsamans vóru verd meira enn 1,1 milliard krónur. Regin bleiv í 2014 kosin sum nummar eitt av stjórum á miðalstórum fyritøkum, ið eru skrásettar á Oslo Børs, valdur út av 600 greinarum.

Regin Jacobsen vann sær síni fyrstu oyru longu tá hann var smádrongur, tá hann hjálpt pápanum, Hans á Bakka, niðri á Bakkafrost. Regin tók spakuliga meir og meir yvir í felagnum Bakkafrost og gjørdist stjóri í 1989. Í 2010 varð Bakkafrost skrásett á virðisbrævamarknaðinum í Oslo (OSE), og Regin var tá einasti stjóri í felagnum. Regin hevur líka síðani hann fekk tittulin sum CEO, førka felagið longur og longur út í heim, og ídag er Bakkafrost eitt av leiðandi feløgum innanfyri laksaproduktión.




 * Bakkafrost.com
Vaðhorn
Vaðhorn er eitt fiskavirki á Strondum, ið er undir leiðslu av Jógvan Gregersen. Virkið hevur ídag staði á fótum í 42 ár, og koyrir ídag ógvuliga væl.

Vaðhorn var stovnað tann 29. Apríl í 1973 á Eiði. Í byrjanuni arbeiddi Vaðhorn einans við saltaðum brosmufløkum, eftir at Vaðhorn hevði staði væl á fótum í 11 ár, var tíðin langt um leingi komin, til at flyta inn í nýggjari og størri hølir. Vaðhorn fór tí frá Eiði, og flutti yvir til Skála, har teir búleikaðust í nøkur ár. men tíðin gekk, og longu í 1992, 19 ár eftir at virkið var stovnað, flutti Vaðhorn seg frá Skála, yvir til Strendur, har teir eisini búleikast í dag. í 2003 bleiv Vaðhorn viðurkent fyri tað harða arbeiði, ið var gjørt hesi árini, og fekk sostatt prísin, sum ársins virki. Men sum árini ganga, gerast krøvini fleiri frá kundunum, og Vaðhorn fer tí undir at framleiða saltan fisk í úr frystari rávøru 2007, og bleiv hetta eisini ein stór framgongd fyri teir. og av tí sama, so gert virkið alsamt størri, og í 2009 verður tí neyðugt at byggja eina enn og størri framleiðslu høll. ikki nokk við tí, í 2011 fer Vaðhorn yvirum fjørð, og yvir til Toftir, har teir eisini vóru í nøkur ár. men hetta var tó ikki leingi, tí í 2015 fóru teir aftur yvir til bara at framleiða vørur yviri á Strondum, men tó mistu tey, ið arbeittu á Toftum ikki arbeiði, tey vóru flutt yvir til Strendur við.


 * 2003 - Ársins virki


 * Vaðhorn.fo
Adrian Zandberg
Adrian Tadeusz Zandberg (føddur 1979 í Aalborg) er ein pólskur søgufrøðingur og politikari. Hann hoyrir til tann sosialdemokratiska flokkin Partia Razem.


 * Adrian Zandberg
Aurora Borealis
Kamarkórið Aurora Borealis er føroyskt kór, ið varð stovnað í 1995. Kórið hevur føroyskan og norðurlendskan kórtónleik á skránni. Konsertferðir hava verið gjørdar til: Íslands, Noregs og Danmarkar. Kórleiðari síðan stovnanina í 1995 er Ólavur Jøkladal.
Il Divo
Il Divo er ein is a fleirtjóða sangbólkur, ið varð stovnaður í Stóra Bretlandi í desember 2003. Talan er um eina songkvartet við fýra sangarum: Urs Buhler úr Sveis, Carlos Marin úr Spania, David Miller úr USA og Sébastien Izambard úr Fraklandi.

Í 2015 hevði kvartettin útgivið 9 album: Il Divo  (2004), Ancora (2005), Siempre (2006), The Promise  (2008), Wicked Game  (2011), A Musical Affair (2013) and Amor & Pasión (2015); a compilation album The Greatest Hits (2012); special Christmas songs album The Christmas Collection (2005). Two other albums An Evening with Il Divo: Live in Barcelona (2009) and Live in Japan (2014) are live recordings of concerts. Additionally, they have collaborated with other artistes as guest performers.


 * Carlos Marín (1968)
 * Urs Bühler (1971)
 * Sébastien Izambard (1973)
 * David Miller (1973)




 * 1) 2004 - Il Divo
 * 2) 2005 - Ancora
 * 3) 2006 - Siempre
 * 4) 2008 - The Promise
 * 5) 2011 - Wicked Game
 * 6) 2013 - A Musical Affair
 * 7) 2015 - Amor & Pasión


 * 1) 2005 - The Christmas Collection
 * 2) 2012 - The Greatest Hits


 * 1) 2009 - An Evening with Il Divo: Live in Barcelona
 * 2) 2014 - Live in Japan
Dansk Melodi Grand Prix 2016
Dansk Melodi Grand Prix 2016 verður hin 45. útgávan av Dansk Melodi Grand Prix, sum er ein árlig afturvendandi sangkapping, ið hevur verið fyriskipað síðan 1957 av Danmarks Radio (DR). Tiltakið verður hildið í Forum Horsens í Horsens 13. februar 2016. Vertir verða Jacob Riising, Annette Heick og Hilda Heick.

Tá ið freistin fyri at senda sangir inn til Dansk Melodi Grand Prix 2016 var farin hin 7. september 2015, vóru 982 sangir innkomnir, tað er tað hægsta nakrantíð. Av hesum eru 6-7 sangir útvaldir av einari dómaranevnd, meðan restin av teimum tilsamans 10 sangunum eru valdir út sum wildcards. Cutfather hevur sum tónleikaábyrgdari fyri kappingina havt høvuðsábyrgdina fyri útveljingini av luttakarum, í samstarvi við tónleikaframleiðaran Jonas Schrøder, ið hevur verið knýttur at tí danska Melodi Grand Prix'num síðan 2013. Hinir limirnir í dómaranevndini verða ikki almannakunngjørdir.

Sum nakað nýtt verða allir sangirnir framførdir við bandaðum kórvokalum; forsangarar skulu tó syngja live.
Billboard 200
Billboard 200 er ein hittlisti, ið vísur 200 mest seljandi tónleika-album og EP'ir í USA. Listin verður útgivin einaferð um vikuna av tíðarritinum Billboard magazine og verður ofta nýtt at máta hvussu vælumtókt ein tónleikabólkur ella listafólk er.
Billboard (tíðarrit)
Billboard er eitt amerikanskt tónleikatíðarrit, ið varð stovnað í 1894. Tíðarritið er mest kent fyri ymiskir hittlistar yvir mest seldu tónleikaútgávur í USA. Teir týdningarmestu av listunum eru Billboard Hot 100 (fyri stakløg) og Billboard 200 (fyri album). Harafturat hevur tíðarritið eina røð av listum innan ymisk sløg av tónleiki, bæði fyri stakløg og album, og listar yvir hvørjir sangir, ið hava fingið mest av spælitíð á radiostøðum.
Billboard Hot 100
Billboard Hot 100 er ein hittlisti, ið framhaldandi vísir yvirlit yvir 100 best umtóktu stakløg í USA. Listin er grundaður á spælingar á útvaprsstøðum og sølu (stroyming, downloads og plátusøla). Tíðarskeiðið har ið útvaprsmátingar verða gjørdar eru frá mikudegi til týsdag fyri spælingar á útvarpsstøðum og frá mánadegi til sunnudag fyri sølu. Listin verður gjørdur av tíðarritinum Billboard og verður almannakunngjørdur týdagar.

Tað fyrsta staklagið á Billboard Hot 100, ið gjørdist nr. 1, var "Poor Little Fool" við Ricky Nelson hin 4. august 1958.
Iglasnigil
Iglasnigil (frøðiheiti - Galba truncatula (áður: Lymnaea truncatula)), er ein vatnakúvingur.

Iglasnigilin er lítl og hevur sum oftast døkkan kúving.

Hann er vanligur á vátlendi í undirhaganum. Vit finna hann eisini innangarðs har vátt er um. Navnið hevur hann fingið av tí, at livraigilin Fasciola hepatica livir í honum ein part av ævi síni. Fær seyðurin hendan igilin niður í seg, fer hann inn í livrina á seyðinum, sum verður sjúkur av tí, sjúkan verður rópt iglasótt. Fyri at bøta um hetta plaga menn at skera upp haga. Kanningar av føroyskum djóralívi í 1920'unum vístu at uml. 5% av stovninum var fongdur við livraigli.

Hæddin á fullvaksna kúvinginum er 5-10 mm, breiddin er 2,5-6 mm og hevur hann 5-6 eggrundar snúningar.
Stagnicola palustris
Stagnicola palustris (frøðiheiti - Stagnicola palustris (áður: Lymnaea palustris), føroyskt navn væntar, danskt lille mosesnegl), er ein vatnakúvingur.

Ógvuliga sjáldsamur, bert einaferð skrásettur í Føroyum, í Tórshavn ár 1900 (Collinge) tá ein húsi varð funnin. Slagið er ikki er funnið síðan.

Hæddin á fullvaksna kúvinginum er 10-18 mm, breiddin er 6-10 mm og hevur hann 5-6 kúputar snúningar.
Vatnakúvingar
Vatnakúvingar (frøðiheiti - Lymnaea), er ein bólkur av, sum oftast smáum, lungnasniglum sum liva í ferskvatni og í vátlendi á landi. Teir hoyra til familjuna Lymnaeidae.

Í Føroyum eru skrásett fýra sløg:


 * Lymnaea stagnalis (Linnaeus, 1758)
 * Lymnaea palustris (O. F. Müller, 1774) : samheiti fyri Stagnicola palustris (O. F. Müller, 1774)
 * Lymnaea peregra (O. F. Müller, 1774) : samheiti fyri Radix peregra (O. F. Müller, 1774) - vatnakúvingur
 * Lymnaea truncatula (O. F. Müller, 1774) : samheiti fyri Galba truncatula (O. F. Müller, 1774) - iglasnigil
Lymnaea stagnalis
Lymnaea stagnalis (frøðiheiti - Lymnaea stagnalis), føroyskt navn væntar, danskt stor mosesnegl), er ein vatnakúvingur.

Ógvuliga sjáldsamur, fyrstu ferð skrásetuur í 1846, og so ikki aftur fyrr enn í 2006 og  2008, hesuferð helst sum sløðingur.

Hæddin á fullvaksna kúvinginum er 45-60 mm, breiddin er 20-34 mm og hevur hann 4,5-6 kúputar snúningar.
Radix peregra
Radix peregra (frøðiheiti - Radix peregra (áður: Lymnaea peregra ella Lymnaea pereger), føroyskt navn væntar, danskt almindelig mosesnegl ), er ein vatnakúvingur.

Radix peregra er vanligasti vatnakúvingur í Føroyum og finst í nærum øllum slagi av vátlendi. Í mun til iglasnigilin Galba truncatula, ið bert finst niðanfyri 100 m. hædd, so er Radix peregra funnin heilt upp í 500 metra hædd. Radix peregra er nógv fongdur við ormveruni av eini iktu Trematoda, sum í vaksnum líki livir sum sníkur í fugli (Lützen & Bovien, 1934).

Kúvingurin er broytiligur, fullvaksin er hæddin á honum vanliga uml. 18-20 mm, breiddin uml. 12-13 mm og hevur hann 5 snúningar.
Mølir
Mølir (Tineidae) er ein fjølment familja av firvaldum sum eru kend um allan heim. Mótsatt ormverum hjá øðrum firvaldum, so liva flestu mølir ikki av livandi plantum, men av deyðum plantu- ella djóraleivdum, soppum, ella skónum. Summi sløg kunnu gera stóran skaða í matvøruframleiðslu og í klædnaídnaði. Her á landi kenna vit serliga tann vanliga føroyska mølin sum kann oyðileggja ullint klæðir sum hann legst á at eta.

Í Føroyum eru skrásett trý sløg:


 * Endrosis sarcitrella (Hübner, 1825) : upprunaliga nevnt Phalæna (Tinea) sarcitrella (Linnæus, 1758) - húsvættið gráa
 * Hofmannophila pseudospretella (Stainton, 1849) - húsvættið brúna
 * Monopis laevigella ((Denis & Schiffermüller, 1775) - húsvættið svarta
Húsvættið gráa
Húsvættið gráa ella bara húsvætti (frøðiheiti - Endrosis sarcitrella (áður: Phalæna (Tinea) sarcitrella)), er ein mølur. Hetta er tað upprunaliga húsvættið í Føroyum sum Svabo nevnir í sínum "Indberetninger fra en Reise i Færøe" frá 1781-82.
Húsvættið brúna
Húsvættið brúna (frøðiheiti - Hofmannophila pseudospretella), er ein mølur. Brúna húsvættið fanst upprunaliga bara í Asia, men hevur spjatt seg haðani kring allan heimin síðan 1840-árini, eisini til Føroyar, her tað nú er vanligt kring alt landið. Mølurin, ið etur nærum alt, ger skaða á bæði mat og klæðir.
Húsvættið svarta
Húsvættið svarta (frøðiheiti - Monopis laevigella), er ein lítil mølur.
Grátt undir steini
Grátt undir steini ella grótlús, stundum rópt onnur nøvn, t.d. grádýr ella (í Skúvoy) veggjalús, eru fleiri sløg av smáum krabbadýrum sum liva á landi. Í útsjónd og livihátti kunnu tey minna um skordýr, men tey eru ikki skordýr. Grátt undir steini eru ein undirbólkur Oniscidea av bólkinum Isopoda.

Í Føroyum eru skrásett fýra sløg:


 * Porcellio scaber (Latreille, 1804)
 * Oniscus asellus (Linnaeus, 1758)
 * ''Trichoniscus pusillus (Brandt, 1833)
 * Ligia oceanica (Linnaeus, 1767)

Nakrar fráboðanir eru komnar um at eitt fimta slag, Armadillidium vulgare, skal vera komið til Føroyar, men hetta er ikki staðfest.

Grátt undir steini hevur 7 pør av beinum. Kroppurin er samansettur av 13 liðum. Tað er einasta djór á landi sum andar bæði við lungum og táknum, og tí kann grátt undir steini vera bæði uppi á landi og í vatni. Grátt undir steini trívist best har vátligt er, og tolir ikki ov nógv ljós ella terra. Tað livur serliga av plantuleivdum. Honin verpur egg niður í ein posa, sum hon hevur undir framkroppinum, og í posanum verða ungarnir klaktir.
Porcellio scaber
Porcellio scaber (frøðiheiti - Porcellio scaber, føroyskt navn væntar, danskt grå bænkebider), er vanligasta gráa undir steini í Føroyum. Porcellio scaber finst í flestu oyggjum, men eins og onnur grá undir steini, er tað fátt í tali norðantil í landinum.

Porcellio scaber verður vanliga 10-15 mm til longdar, og er vanliga grátt, ljósari undir búkinum, tó kunnu brún, blálig, gullig ella ljósareyð litbrigdi koma fyri. Porcellio scaber livir í ymsum vátligum búøkjum, í haganum, viðarlundum og bygdum øki, men er ikki so tengt at vatni sum Oniscus asellus.
Oniscus asellus
Oniscus asellus (frøðiheiti - Oniscus asellus, føroyskt navn væntar, danskt glat bænkebider), er eitt grátt undir steini í Føroyum. Oniscus asellus finst helst í flestu oyggjum, men tykist vera mest í tali í sunnaru helvt av landinum.

Oniscus asellus verður vanliga upp til 16 mm til longdar, og er heldur flatt av vøkstri. Tað er skyggjandi brúnt ella grátt á liti. Á bakinum síggjast ofta bleikir blettir, hetta eru øki ið goyma kálk ið verður brúkt til at styrkja ytru beinagrindina eftir hamskifti. Hamskifti hendir í tveimum stigum, fyrst aftara helvt, síðan fremra helvt, gamli hamurin verður ofta etin av djórinum aftaná hamskifti. Oniscus asellus sæst ofta um tú vendir einum steini ella træpetti, ið liggur í svørðinum. Tað livir í ymsum vátligum búøkjum, eisini har lítið er til av kálki, og er tað einasta gráa undir steini ið sæst í lyngheiðalendi.
Trichoniscus pusillus
Trichoniscus pusillus (frøðiheiti - Trichoniscus pusillus, føroyskt navn væntar, danskt rød dværgbænkebider), er minsta gráa undir steini í Føroyum. Trichoniscus pusillus finst kring alt landið, men lítil kunnleiki er annars um hetta slagið í Føroyum.

Trichoniscus pusillus verður ikki størri enn 5 mm til longdar, hevur toygt skapilsi, og er vanliga korkalitt. Trichoniscus pusillus heldur til á somu búøkjum sum tey størru sløgini av gráum undir steini. Nøringin hjá Porcellio scaber kann henda bæði við paring millum bæði kynini, og við moyggjarføðing, har honin ger eina klonu av sær sjálvari. Av tí at bert honir kunnu fremja moyggjarføðing, eru klonurnar altíð honir. Títtleikin av hannum minkar frá suðuri og norðureftir. Í meginpartinum av Skotlandi og Skandinavia síggjast ongir hannar, meðan títtleikin av hannum á iberisku hálvoynni og italsku hálvoynni er meir enn 15%. Sostatt bendir nógv á at flestu, um ikki øll, Trichoniscus pusillus í Føroyum eru honir.
Ligia oceanica
Ligia oceanica (frøðiheiti - Ligia oceanica, føroyskt navn væntar, danskt havbænkebider), er størsta gráa undir steini í Føroyum. Ligia oceanica finst í fjøruni kring alt landið.

Ligia oceanica verður uml. 30 mm til longdar, hevur avlangt skapilsi, tvær ferðir so langt sum tað er breitt, og liturin kann vera frá gráum yvir í gulgrønt. Ligia oceanica heldur til í fjøruni, serliga í støðuhyljum, sprungum í klettum og undir steinum. Ligia oceanica er altátið náttardýr og etur nógv sløg av tara, algum, og ymsar leivdir, og hevur ein serligan matarlyst fyri bløðrutara (Fucus vesiculosus).

Ligia oceanica verður 2½–3 ár, og ynglar vanliga bert einaferð.
Armadillidium vulgare
Armadillidium vulgare (frøðiheiti - Armadillidium vulgare, føroyskt navn væntar, danskt almindelig kuglebænkebider), er eitt grátt undir steini.

Nakrar fráboðanir hava verið um at fólk hava sæð hetta slagið í Føroyum, men tað er enn ikki staðfest.

Armadillidium vulgare verður vanliga upp til 18 mm til longdar, og hevur tann eginleika at tað kann rulla seg saman sum ein bólt um tað verður órógvað. Slagið hevur eisini eginleikan at stýra kropshitanum gjøgnum atferð sína, tað dámar betur sólskin tá hitin er lágur, men heldur seg í skugganum um hitin hækkar. Hiti niðanfyri -2° C ella omanfyri 36° C kann vera deyðiligur fyri slagið. Armadillidium vulgare tolir betri kuldan um náttina, og kann fara í eina støðu av dvala um veturin, fyri at yvirliva kuldan.
Dansk Melodi Grand Prix 2012
Dansk Melodi Grand Prix 2012 var tann 41. útgávan av Dansk Melodi Grand Prix. Tað gjørdist Soluna Samay, ið vann kappingina við sanginum Should've Known Better.
Dansk Melodi Grand Prix 2011
Dansk Melodi Grand Prix 2011 var tann 40. útgávan av Dansk Melodi Grand Prix. Tað gjørdist A Friend in London, ið vann kappingina við sanginum New Tomorrow.






 * Dansk Melodi Grand Prix 2010
 * Dansk Melodi Grand Prix 2012
Dansk Melodi Grand Prix 1960
Dansk Melodi Grand Prix 1960 var tann 4. útgávan av Dansk Melodi Grand Prix. Tað gjørdist Katy Bødtger, ið vann kappingina við sanginum Det var en yndig tid.
Dansk Melodi Grand Prix 1961
Dansk Melodi Grand Prix 1961 var tann 5. útgávan av Dansk Melodi Grand Prix. Tað gjørdist Dario Campeotto, ið vann kappingina við sanginum Angelique.

Dansk Melodi Grand Prix varð hildið í Fredericia Teater í Fredericia, vertur var Sejr Volmer-Sørensen. Sjey sangir luttóku, har ið vinnarin varð valdur av einari dómsnevnd við 10 fólkum, ið skuldu geva 3 stig hvør. Tey kundu, um tey vildu tað, býta stigini, tvs. tey kundu t.d. geva 1 stig til 3 sangir, 1 og 2 stig ella 3 stig til ein sang.

Henda kapppingin er merkisverd fyri tað at øll, ið høvdu luttukið í undanfarna Dansk Melodi Grand Prix: Birthe Wilke, Gustav Winckler, Raquel Rastenni og Katy Bødtger – royndu seg enn einaferð.
Mota mál
Mota er eitt mál, ið bert verður tosað av umleið 750 fólkum á oynni Mota á Banksoyggjunum í Vanuatu. Frá 1840-1940 varð málið nýtt sum lingua franca av trúboðarum í stórum økjum av Oceania.
Instagram
Instagram er ein sosialur myndamiðil, sum Facebook eigur. Instagram varð stovnað í oktober 2010 av Kevin Systrom og Mike Krieger. Facebook keypti Instagram í 2012 fyri umleið eina milliard dollarar. Instagram hevur 400 milliónir virknar brúkarar um allan heim í 2015, og tað verða lagdar 80 milliónir Instaløtur út hvønn einasta dag. Songkvinnan Taylor Swift hevur flest Instagram fylgjarar í heiminum. Hon hevur ikki færri enn 49,5 milliónir fylgjarar.

Tað vóru tveir vinmenn, ið gjørdu Instagram-appina í 2010. Teir seldu hana til Facebook í 2012.


 * Sosialir miðlar
Allahalgannaaftan
Allahalgannaaftan er ein blandur av halgidøgum og siðvenjum, sum minna um hvønn annan. Og hetta er við tíðini vorðið til Halloween. Fyri umleið 1400 árum síðan avgjørdi Bonifacius tann fjórði pávi, at hann vildi gera ein minningardag fyri øll halgimenni. Tað bleiv til tann 1. november og varð hann nevndur allahalgannadagur. Kvøldið fyri, 31. oktober, verður tí til allahalgannaaftan. 300 ár seinni avgjørdi Gregor tann fimti, at 2. november skuldi vera minningardagur fyri vanlig deyð fólk. Hann kom at eita alrasálnadagur. Í summum londum helt mann, at tann dagin vitjaðu deyðir næstringar aftur. Í 1770 vóru hesir dagar tó tiknir av sum halgidagar. Í Amerika hava fólk hildið á at halda dagarnar, hóast teir ikki eru halgidagar longur. Tað er ístaðin blivin til ein dagur, har fólk ganga í óhugnaligum búnum og gera stuttlig graskerhøvd. Og børnini ganga hurð á hurð og fáa bomm. Summi halda, at tað eru amerikanskir filmar, ið hava fingið fólk í ørðum londum at taka henda sið til sín. Siðurin at skera eitt graskerhøvd til Halloween kemur úr Írlandi. Her høvdu tey heystarveitslu fyri teimum deyðu. Mann helt, at illir andar vildu við í veitslu. Tí gjørdu fólk lygtir úr rótum og setti ljós í at ræða teir burtur. Fyri nógvum hundrað árum síðan rýmdu nógv fólk undan hungursneyð í Írlandi til USA. Tey tóku siðin við sær og gjørdu hann til ein part av Halloween. Í USA høvdu tey ikki nógvar røtur, men nógv grasker. Tí brúka mann grasker í dag.

Í Føroyum verður allahalgannadagur eisini hildin sum minningardagur fyri tey, ið hava latið lív á sjónum. Í 2006 vórðu eisini guðstænastur hildnar fyri deyð børn í árinum.
Look Mickey
Look Mickey er ein kendur pop-art málningur frá 1961 av Roy Lichtenstein. Málningurin hongur í National Gallery of Art í Washington.


 * Lichtenstein Foundation
Streymgágga
Streymgágga (frøðiheiti - Neptunea antiqua) er ein sjósnigil og er størsta gágga í Føroyum

Streymgágga er smidligari enn agngággan. Skelin á streymgágguni er eisini slættari. Fullvaksin verður gágguskelin uml. 20 cm til hæddar.

Streymgággan livir á somu støðum sum agngággan; men hon er ikki so vanlig sum hon.
Nørreport Station
Nørreport Station er ein S-tok, Keypmannahavnar Metro og jarnbreytastø í Keypmannahavn, Danmark. Nørreport Station er tann jarnbreytastøðin í landinum, har ið flest fólk, umleið 165.000, ferðast dagliga. Øll tokstøðin er undir jørðini við trimum pallum: ein til S-tok, ein til inter-city tok og ein til Metro.
Kongens Nytorv Station
Kongens Nytorv Station er ein tokstøð undir jørð, ið veitir tænastu til Keypmannahavnar Metro leiðirnar M1 og M2. Støðin er við 14.200 dagligum ferðafólkum Danmarkar 4. mest nýtta tokstøð. Kongens Nytorv Station liggur á Kongens Nytorv uttanfyri Magasin, har ein inngongd er til frá støðini. Støðin liggur eisini nærindis Amalienborg, Christiansborg, Strøget og Nyhavn.

Støðin læt upp hin 19. oktober 2002 og liggur í takstsonu 1.
Keypmannahavnar Høvuðsjarnbreytarstøð
Keypmannahavar Høvuðsjarnbreytarstøð (Københavns Hovedbanegård, stytt København H, eisini nevnt: Hovedbanegården) er størsta jarnbreytarstøð í Danmark og høvuðsjarnbreytarstøðin í Keypmannahavn.
Lungnasniglar
Lungnasniglar (Pulmonata) eru lindýr við snyrilssneiddari skel. Nøkur sløg hava ikki sjónliga skel, tey verða rópt "nakinsniglar". Allir landsniglar eru lungnasniglar, men nakrir lungnasniglar liva eisini í ósøltum vatni.

Í Føroyum eru funnin 35 sløg:

Basommatophora

Yvirfamilia: Lymnaeoidea
 * Familja: Lymnaeidae
 * Lymnaea stagnalis (Linnaeus, 1758)
 * Lymnaea palustris (O. F. Müller, 1774) : samheiti fyri Stagnicola palustris (O. F. Müller, 1774)
 * Lymnaea peregra (O. F. Müller, 1774) : samheiti fyri Radix peregra (O. F. Müller, 1774) - vatnakúvingur
 * Lymnaea truncatula (O. F. Müller, 1774) : samheiti fyri Galba truncatula (O. F. Müller, 1774) - iglasnigil

Stylommatophora

Yvirfamilia: Cochlicopoidea Yvirfamilia: Pupilloidea Yvirfamilia: Arionoidea Yvirfamilia: Gastrodontoidea Yvirfamilia: Helicoidea Yvirfamilia: Limacoidea Yvirfamilia: Punctoidea
 * Familja: Cochlicopidae
 * Cochlicopa lubrica : samheiti fyri Cochlicopa lubrica s. I. (O. F. Müller, 1774)
 * Familja: Lauriidae
 * Lauria cylindracea (Da Costa, 1798)
 * Familja: Vertiginidae
 * Columella aspera (Waldén, 1966)
 * Familja: Arionidae
 * Arion ater (Linné, 1758) - svartisnigil
 * Arion ater rufus (Arion rufus) (Linné, 1758)
 * Arion distinctus (Mabillen)
 * Arion fasciatus (Nilsson, 1822)
 * Arion fasciatus circumscriptus (Johnston, 1828)
 * Arion hortensis (Férussac, 1819)
 * Arion intermedius (Normand, 1852)
 * Arion silvaticus (Lohmander, 1937) : samheiti fyri Arion fasciatus silvaticus (O. F. Müller, 1774)
 * Arion subfuscus (Draparnaud, 1805)
 * Arion lusitanicus Mabille 1868 - morsnigil
 * Familja: Oxychilidae
 * Oxychilus alliarius ([[Miller, 1822) - leyksnigil
 * Oxychilus cellarius (O. F. Muller, 1774) :
 * Aegopinella nitidula (Draparnaud, 1805)
 * Aegopinella pura (Alder, 1830)
 * Nesovitrea hammonis (Strøm, 1765)
 * Familja: Pristilomatidae
 * Vitrea contracta (Westerlund, 1873) : samheiti fyri Galba truncatula (O. F. Müller, 1774)
 * Familja: Helicidae
 * Arianta arbustorum (Linné, 1758) - kjarrsnigil
 * Cepaea nemoralis (Linné, 1758)
 * Cepaea hortensis (Müller 1774)
 * Helix pomatia (Linné, 1758) - burgundarsnigil
 * Cornu aspersum (O. F. Müller, 1774) : samheiti fyri Helix aspersa
 * Familia: Hygromiidae
 * Trochulus hispidus (Linné, 1758) : samheiti fyri Trichia hispida (Linné, 1758)
 * Familja: Agriolimacidae
 * Deroceras laeve (O. F. Müller, 1774) : samheiti fyri Agriolimax laevis (O. F. Müller, 1774)
 * Deroceras reticulatum (O. F. Müller, 1774) : samheiti fyri Agriolimax reticulatus (O. F. Müller, 1774)
 * Deroceras agreste (Linné, 1758) : samheiti fyri Agriolimax agretis (O. F. Müller, 1774)
 * Familja: Limacidae
 * Lehmannia marginata (Linnaeus, 1758) : samheiti fyri Limax marginatus (O. F. Müller, 1774) og Deroceras marginatus (O. F. Müller, 1774)
 * Limax tenellus (O. F. Müller, 1774)
 * Limax maximus (Linné, 1758) - leopardsnigil
 * Familja: Vitrinidae
 * Vitrina pellucida (O. F. Müller, 1774)
 * Familja: Punctidae
 * Punctum pygmaeum : samheiti fyri Helix pygmæa (Draparnaud, 1801)
Lyngheiði
Lyngheiði er eitt lívøki (biotopur) við lágum, trækendum vøkstri, sum t.d. lyngi, í, sum oftast, súrum, ófruktbarum jørðildi.

Lyngheiðalendi eru nógvastaðni í Europa uppstaðin sum úrslit av húsdjorahaldi, har húsdjórini halda trævøkstrinum niðri, men í Føroyum og Bretsku oyggjunum er lyngheiðin uppstaðin náttúrliga av tí vátliga og svalliga veðurlagnum.
London Underground
London Underground (eisini kent sum the Underground ella the Tube) er ein metroskipan, ið veitir tænastu til stórar partar av Stórlondon og partar av grannaøkjunum Buckinghamshire, Hertfordshire og Essex. Skipanin veitir tænastu til 270 støðir og hevur 402 km spor, av hesum eru 45 prosent undir jørðini. Síðan 2003 hevur LUL verið eitt dóttirfelag, hvørs eigari er Transport for London (TfL), ið er tað lógarkravda felagið, ið hevur ábyrgdina av størstapartinum av ferðasambandinum í Stórlondon. Felagið verður rikið av einari leiðslu og einum kommiseri ið verður útpeikaður av borgarstjóranum í London. Í 2012 vóru 91 prosent av rakstrarútreiðslunum fevndar av ferðafólkainntøkum.
Northern line
Northern line er ein breyt í London Underground-netverkinum. Hon er litað svørt á netverkskortinum.

Tað mesta av breytini er tann djúptliggjandi "tube"-breytin. Breytin hevur umleið 252 milliónir ferðafólk um árið, ið ger hana til tað breytina ið hevur næstflest ferðafólk í London Underground-skipanini. Northern Line er serstøk við at hava tvær ymiskar rutur gjøgnum mið-London. Hóast navnið, so veitir Northern line ikki tænastu til ta norðastu jarnbreytarstøðina í netverkinum, men harafturímóti til ta syðstu støðina (Morden Station) og støðgar á 16 av 29 jarnbreytarstøðum sunnan fyri Themsen. Tað eru 50 støðir á Northern line, harav tær 36 eru undir jørð.
Hvalbiar Kirkja
Hvalbiar Kirkja er ein kirkja í bygdini Hvalba á Suðuroy. Kirkjan tekur uml. 300 fólk, og kom í staðin fyri kirkjuna í Skálum, sum varð tikin niður í 1933. Nýggja kirkjan bleiv staðsett á Toftheyggjamørk, og bleiv sum sagt vígd 27. oktober 1935. Arbeiðið uppá at gera kirkjuna byrjaði í 1933. Um várið 1933 varð farið undir stoypiarbeiðið, við havnamanninum Kristin Holm Joensen, múrara, sum formanni. Hetta arbeiði stóð liðugt 1. februar 1934. Vestmenningurin Eyolfur á Heygum, timburmeistari, stóð fyri timburarbeiðinum og alt snikkaraarbeiðið varð gjørt á verkstaðnum hjá Jens Paula við Sílánna, á Tvøroyri.
Richard Nixon
Richard M. Nixon (føddur 9. januar 1913 í Yorba Linda, Kalifornia – 22. apríl 1994 í New York City), var amerikanskur politikari og 37. forseti USA frá 1969 – 1974. Hann er tann einasti amerikanski forsetin sum hevur valt at leggja frá sær. Hann legði frá sær tá tað gjørdist greitt at Kongressin ætlaði at reisa ríkisrættarsak moti honum fyri politisku Watergate-gøluna.

Gongdin til ríkisrættarmálið móti Richard Nixon byrjaði í oktober 1973 í Umboðsmannatinginum, har Umboðsmannatingið bleiv samt um at seta fram uppskot við trimum ákærum móti Nixon. Hetta vóru ákærur, sum komu av Watergate-gøluni, har harkalið frá Republikanaranum høvdu brotið inn í Watergate kontórbygningin í District of Columbia, har Demokratarnir høvdu høvuðssæti. Innbrotið í Watergate-kontórbygningin í Washington fór fram 17. juni 1972, men ikki fyrr enn í oktober 1973 var málið komið so tætt at forsetanum, at Umboðsmannatingið byrjaði at kanna eitt møguligt ríkisrættarmál ímóti Nixon.

Hóast Republikanararnir høvdu meirilutan í Umboðsmannatinginum, so var stemningurin vendur so nógv ímóti Nixon, at har fór allarhelst at vera meiriluti fyri ákærunum ímóti honum. Tískil valdi hann tann 9. august 1974 at siga seg úr forsetaembætinum, og harvið endaði ríkisrættarmálið móti honum, áðrenn tað var byrjað. Eftir at Richard Nixon hevði lagt frá sær, var tað varaforseti hansara Gerald Ford, ið tók við sum forseti. Og bert góðan mánað eftir, at Gerald Ford var fluttur inn í Hvítu Húsini, valdi hann at náða Nixon í Watergate-ákærunum ímóti honum.
Disney Magic
Disney Magic varð bygt í Italia í 1998. Og í 2013 bleiv skipið endurnýggjað. Talan er um eitt sera stórt skip, sum er 294 metrar til longdar. Til samanberingar er føroyska flaggskipið Norröna "einans" 165 metrar. Umborð á Disney Magic er rúm fyri 2.700 ferðafólkum umframt eini manning, ið telur 950 fólk.
Sinaihálvoyggin
Sinaihálvoyggin er ein hálvoyggj í Eystur-Egyptalandi. Hálvoyggin er 60,000 km² til støddar, har búgva umleið 1.400.000 fólk.
Dansk Melodi Grand Prix 1959
Dansk Melodi Grand Prix 1959 var tann 3. útgávan av Dansk Melodi Grand Prix. Tað gjørdist Birthe Wilke, ið vann kappingina við sanginum Uh – Jeg ville ønske jeg var dig.
Dansk Melodi Grand Prix 1958
Dansk Melodi Grand Prix 1958 var tann 2. útgávan av Dansk Melodi Grand Prix. Tað gjørdist Rachel Rastenni, ið vann kappingina við sanginum Jeg rev et blad ud af min dagbog.
Agnieszka Kaczorowska
Agnieszka Kaczorowska  (fødd 16. juli 1992 í Warszawa) er ein pólskur dansari og sjónleikari.


 * Klan, sum Bożena Kazuń (1999–)
Dansk Melodi Grand Prix 2008
Dansk Melodi Grand Prix 2008 var tann 37. útgávan av Dansk Melodi Grand Prix. Tað gjørdist Simon Mathew, ið vann kappingina við sanginum All Night Long.
Dansk Melodi Grand Prix 2007
Dansk Melodi Grand Prix 2007 var tann 36. útgávan av Dansk Melodi Grand Prix. Tað gjørdist DQ, ið vann kappingina við sanginum Drama Queen.
Niðurlond í Eurovision Song Contest
Niðurlond hava luttikið í Eurovision Song Contest frá 1956 til 1984, frá 1986 til 1990, frá 1992 til 1994, frá 1996 til 2001, og frá 2003 til í dag.

Landið hevur vunnið ESC fimm ferðir:
 * í 1957 við sanginum Net als toen (Corry Brokken)
 * í 1959 við sanginum  'n Beetje (Teddy Scholten)
 * í 1969 við sanginum De troubadour (Lenny Kuhr)
 * í 1975 við sanginum Ding-a-dong (Teach-In)
 * í 2019 við sanginum Arcade (Duncan Laurence)


 * eurovisie songfestival, avrotros.nl (niðurlendskt)
 * The Netherlands, eurovision.tv (enskt)
 * Favoritturin vann Eurovision sangkappingina, in.fo 19. mai 2019
Stríðið Ímóti Yvirgangi
Stríðið Ímóti Yvirgangi byrjaði hin 7. okt. 2001 og gongur fyri seg enn.
Hjørtur
Hjørtur og ættfelagar hansara duga væl at vara seg. Grái og morreyði liturin hylur tey væl, og bæði oyru, eygu og tev eru so góð, at tey skjótt varnast ránsdjór og kvika sær burtur. Til eru 36 hjartarsløg. Tey flestu halda til í skógum, men reindýrið til dømis er í kuldalondum fyri norðan, m.a. í Alaska, Kanada og Skandinavia. Flestu hjørtir ganga í fylgjum. Um heystið berjast hjørtirnir dúgliga at vinna sær lendi og hindir at brunda. Krúnhjørtir ýla hóttandi, rúka saman at stangast, til annar má flýggja ella falla. Tann sterkasti og størsti eigur hindafylgið. Hetta er í brundtíðini. Teir stóru hjørtirnir verja fylgið og lendið fyri øðrum fylgjum. Hjørtur er 120-150 cm høgur og kann viga upp til 800 kg. Hann kann gerast 25 ára gamal.
M1 (Keypmannahavnar Metro)
M1 hjá Keypmannahavnar Metro, litað grønt á kortinum, koyrir frá Vanløse til Vestamager. Leiðin bindir saman Ørestad grannalagið í Keypmannahavn, Danmark, við miðbýin í Keypmannahavn. Leiðin er hevja yvir jørðina, meðan koyrt verður gjøgnum Ørestad, meðan tað verður koyrt gjøgnum ein tunnil undir miðbýnum. Frá Christianshavn til Vanløse, er leiðin tann sama sum M2.
Love. Angel. Music. Baby.
'''Love. Angel. Music. Baby.''' er fyrsta solofløgan hjá Gwen Stefani. Fløgan kom út 12. november 2004.


 * 1) "What You Waiting For?" – 3:41
 * 2) "Rich Girl" met Eve – 3:56
 * 3) "Hollaback Girl" – 3:20
 * 4) "Cool" – 3:09
 * 5) "Bubble Pop Electric" met Johnny Vulture – 3:42
 * 6) "Luxurious" – 4:24
 * 7) "Harajuku Girls" – 4:51
 * 8) "Crash" – 4:06
 * 9) "The Real Thing" – 4:11
 * 10) "Serious" – 4:48
 * 11) "Danger Zone" – 3:36
 * 12) "Long Way to Go" met André 3000 – 4:34


 * metacritic.com
Norðurevropa
Norðurevropa er norðasti partur av Evropa. Veðurlagið í Norðurevropa kann vera turt ella slavið, lýtt ella kalt. Norðast er pólveðurlag. Har er nógvastaðni frostmýra, ið nevnist tundra, har runnar og hendinga lág trø vaksa. Eisini sunnanfyri frostmýrarnar eru sumrini flógv og stutt, og vetrarnir kaldir og langir. Hetta veðurlagið verður nevnt tað kalda flótbeltið, og har vøksa stórir nálaskógir. Stórir partar av bæði Russlandi og Norðurlondum hoyra til nálaskógarøkið.


 * Skandinavia
 * Norðurlond
Dansk Melodi Grand Prix 1962
Dansk Melodi Grand Prix 1962 var tann 6. útgávan av Dansk Melodi Grand Prix. Tað gjørdist Ellen Winther, ið vann kappingina við sanginum Vuggevise.
Irak-kríggið
Irak-kríggið var ein langdrigin bardagi, ið USA stóð á odda fyri, og vardi frá 20. mars 2003 til 18. des. 2011. Bardagin byrjaði við at ein samgonga av nógvum londum við USA á odda stóðu saman um at gera innrás í Irak í mars 2003. Tað eydnaðist teimum sameindu herdeildunum at koppa stjórnini hjá Saddam Hussein og Baath-flokkinum. Saddam Hussein hevði tá verið forseti í Irak síðan 1979. Kríggið vardi tó í meira enn 10 ár, av tí at uppreistrardeildir í Irak bardust ímóti teimum sameindu herdeildunum og móti tí nýggju stjórnini. Umleið 151.000 to 600.000 irakar ella fleiri lótu lív undir innrásini og tey næstu 3-4 árini. USA tók seg alment út úr Irak í 2011, og tá endaði kríggið. Men síðan hevur borgarakríggj valda í Irak og í 2014 gjørdist USA aftur partur av stríði í landinum í 2014 og var tá á odda fyri einari nýggjari samgongu í einum kríggi, ið enn gongur fyri seg.

Í 2005 varð nýggj grundlóg samtykt í Irak, soleiðis, at landið fekk fólkaræðisliga stýrisskipan. Meðan Hussein hevði valdið varð landið skipað sum fullkomiligt einaræði, og meðan hann stýrdi, mátti irakiska fólkið, serliga kurdarnir, tola nógv. Stjórnin fekk stuðul frá herinum og trygdarløgregluni, sum bardu niður alla politiska mótstøðu í landinum.

Innrásin í Irak byrjaði eftir at Saddam Hussein hevði fingið eitt ultimatum um at fara úr landinum. Innrásin byrjaði við einum "shock and awe" bumbuálopi. Irakiskar herdeildir vóru skjótt yvirmannaðar og herdeildir hjá USA fóru inn í landið. Ba'atist stjórnin varð feld og Saddam Hussein varð fangaður í desember 2003 og avrættaður trý ár seinni av einum hernaðardómstóli. Tómrúmið ið uppstóð eftir Saddam Hussein og vánalig leiðsla av tí bráðfeingis stjórnini ið varð sett av teimum sameindu herdeildini, førdi til harðskap, ið av summum journalistum verður nevnt borgarakríggj, í Irak í 2006-07, har harðskapur varð framdur av Sunni og Shi'a trúarbólkum. Harumframt varð eisini uppreistur ímóti USA og teimum sameindu herdeildunum ið vóru í landinum. Harðskapurin førdi til, at USA økti munandi um herdeildir sínar fyri at veita trygd til Baghdad og Al Anbar landlutin. Á vetri 2007-08 byrjaði USA at taka herdeildir sínar úr Irak, og eftir at Barack Obama gjørdist forseti í USA kom ferð á afturtøkuna av amerikonskum herdeildum úr Irak, til teir at enda heilt fóru úr landinum í 2011.


 * Stríðið Ímóti Yvirgangi
Saddam Hussein
Saddam Hussein (28 apríl 1937 - 30 desember 2006) var ein irakiskur politikari og kollveltingarmaður, ið sat sum forseti Iraks frá 16. juli 1979 til 9. apríl 2003. Eisini var hann forsetisráhærri í Irak í tveimum tíðarskeiðum. Frá 1979 til 1991, og aftur frá 1994 til 2003.

Saddam Hussein var borin í heim í bygdini Al-Awja. Ein lítil bygd nærhendis Tikrit, har norðuri í Irak. Foreldrini vóru Hussein Abd Al-Majid og Subha Tulfah Al-Mussallat. Navnið Saddam merkir " Stríðsmaðurin, ið stendur stinnur". Bæði faðir og bróðir hansara doyðu av krabbameini áðrenn hann var føddur. Hetta hevði við sær, at mamma Saddam, Subha, gjørdist sera tunglynd. So tunglynd gjørdist hon, at hon bæði royndi at fremja fosturtøku, og at taka lívið av sær sjálvari.

Tá Saddam var borin í heim vildi mamma hansara einki hava við sonin at gera, og hetta hevði við sær at ein beiggji hennara tók dreingin til sín. Sum 10 ára gamal rýmdu hann og mammubeiggjin, Khairallah Talfah til Baghdad. Talfah var sum ein pápi fyri Saddam.

Í tíðini tá Saddam vaks til mann hevði kollvelltingarhugurin fest seg í Irak. Hetta sást serliga aftur í, at framhugsnir politikarar og sosialistar settu seg upp ímóti stættini. Sum ungur maður gjørdist Saddam Hussein limur í Arabiska sosialistiska Ba'ath flokkinum. Tað var sum formaður í hesum flokkið, at Saddam tók valdi í Irak í 1979.
Arorae
Arorae er ein atoll í Kiribati. Atollin hevur 1 279 íbúgvar (2010).
Tarawa
Tarawa er ein atoll í Kiribati. Atollin hevur 56 284 íbúgvar (2010).
Abemama
Abemama er ein atoll í Kiribati. Atollin hevur 3 213 íbúgvar (2010).
Palli Pumm
Palli Pumm eftir A. A. Milne kom út á enskum í 1926 sum Winnie-the-Pooh og á donskum Peter Plys í 1930. The House at Pooh Corner kom út í 1928 á enskum og á donskum Peter Plys og hans Venner í 1931. Á føroyskum eru bøkurnar: "Mín fyrsta bók um Palla Pumm" (1998), "Palli Pumm" (1999) og "Palli Pumm og húsið í Pumsarlág" (2000).
Emil úr Lønneberg
Emil úr Lønneberg eitur ein røð av barnabókmentum, sum svenski rithøvundin Astrid Lindgren skrivar. Bøkurnar um Emil eru týddar til heili 53 mál og eru seldar í 30 mió. eintøkum kring heimin. Í øðrum londum, eins og hjá okkum í Føroyum, eitur hann fyri tað mesta Emil, men í Týsklandi er hann kendur sum Michel og í Finnlandi sum Eemeli.

Tær tríggjar bøkurnar við søgum um Emil eru:


 * Emil í Lønnibergi - á svenskum í 1963 og fyrstu ferð á føroyskum í 1978.
 * Emil í Lønnibergi ger spildurnýggj skálkabrøgd – á svenskum í 1966 og fyrstu ferð á føroyskum í 1996.
 * Enn livir Emil í Lønnibergi – á svenskum í 1970 og á føroyskum í 2022.

Bøkurnar um Emil í Lønnibergi eru eisini gjørdar til vælumtóktar filmar.
Pippi Langsokkur
Søgan um Pippi Langsokk (svenskt: Pippi Långstrump) er helst kendasta søgan hjá Astrid Lindgren (1907-2002). Pippi Langsokkur fer at keypa kom fyrstu ferð út í 1946 sum ein partur av tekstbókini Pippi fer um borð. Nógv verður gjørt burtur úr Pippi. Umframt klæðir, leikur og lutir eru fleiri filmar og teknifilmar gjørdir um heimsins sterkastu gentu, eins og nógvar bøkur eru um hana. Umframt nógvar bøkur á nógvum málum, eru eisini gjørdir filmar og sangleikir um Pippi. Fyrsta bókin um Pippi kom á svenskum í 1945 og í Námi eru trý floksett: Kennir tú Pippi Langsokk, Pippi í Suðurhøvum og Pippi Langsokkur.
Lívið við Louie
Lívið við Louie (enskt Life with Louie) er ein amerikonsk sjónvarpsteknifilmsrøð. Sjónvarpsteknifilmsrøðin hevur verið at sæð í sjónvarpsrásini hjá Fox Kids í m.a. Danmark, Norra og USA. Søgan snýr seg fyrst og fremst um Louie Anderson, men eisini familjan hjá Louie.
Prinsessa Sissi
Prinsessa Sissi (franskt: Princesse Sissi) er ein fronsk teknifilmsrøð.
Øskufía
Øskufía (enskt: Cinderella) er bygt á klassiska ævintýri hjá Charles Perrault (1628 – 1703). Franskmaðurin Perrault gav fyrstur út nøkur av teimum kendastu fólkaævintýrunum, t.d. bæði Reyðhettu, Tornarósu og Øskufíu. Tað var í 1697.
Neyt
Neyt - oksar, búflar og kýr - eru ein tann fjølmentasti alidýrabólkurin. Í India eru eini 200 mió neyt, og 1 mia aðrastaðni í heiminum, í Føroyum eru umleið 1200. Fyrr vórðu neytini mest spent fyri amboð, men nú verða tey mest ald fyri kjøtið og mjólkina. Neytasløgini eru um 200.
Beta
Beta (stóra Β, lítla β) er tann annar bókstavurin í tí grikska alfabetinum.
Gamma
Gamma (stóra Γ, lítla γ) er tann 3. bókstavurin í tí grikska alfabetinum.
Känn ingen sorg för mig Göteborg
Känn ingen sorg för mig Göteborg er fyrsta solofløgan hjá Håkan Hellström. Fløgan kom út 13. oktober 2000.


 * 1) "Känn ingen sorg för mig Göteborg"
 * 2) "En vän med en bil"
 * 3) "Ramlar"
 * 4) "Nu kan du få mig så lätt"
 * 5) "Vi två, 17 år"
 * 6) "Uppsnärjd i det blå"
 * 7) "Jag var bara inte gjord för dessa dar"
 * 8) "Magiskt, men tragiskt"
 * 9) "Atombomb"
 * 10) "Dom dimmiga dagarna"


 * allmusic.com